《静夜久坐寄宋尔孚辜端敬》
明代·郭之奇

夜沉敛客绪，息意冥所思。皓月时流照，江水清且瀰。

参差檐外影，兴言故人居。故人今燕北，连镳暂相随。

聚首亦何几，各有民社司。宋子敦其性，辜君迈厥施。

恢恢皆远器，伯仲可同追。久探此心一，应知不世移。

世情竞纷纠，慎处乃得宜。刚柔裁之心，进退观于时。

余亦耽虚白，所砥日孜孜。相望非近小，贡言多切偲。

孤尚如不失，千秋有共期。

作者简介：郭之奇（1607年－1662年），字仲常，号菽子，又号正夫、玉溪。广东揭阳县榕城东门（今广东揭阳市榕城区）人。为南明大臣，历任南明文渊阁大学士加太子太保（相当宰相）兼吏部尚书、兵部尚书，率军转战闽粤滇黔抗清，于顺治十八年（1661年）在广西桂林为清将韦永福所俘，翌年殉国。清乾隆四十一年（1776年）追谥忠节。